b'\n_START_ARTICLE_\nTerme Olimia\n_START_PARAGRAPH_\nTerme Olimia so zdravili\xc5\xa1\xc4\x8de v naselju Pod\xc4\x8detrtek.\n_START_SECTION_\nGeografija\n_START_PARAGRAPH_\nTerme Olimia (prej Atomske Toplice-Pod\xc4\x8detrtek) so v Pod\xc4\x8detrtku, le\xc5\xbeijo pa na nadmorski vi\xc5\xa1ini 195 mnm ob geolo\xc5\xa1ki prelomnici v dolini Sotle pod zahodnimi obronki Rudnice. Terme so oddaljene okoli 60 km od Maribora in okoli 120\xc2\xa0km od Ljubljane.So tudi blizu meji Slovenije s Hrva\xc5\xa1ko.\n_START_SECTION_\nZgodovina\n_START_PARAGRAPH_\nIzvire so uporabljali \xc5\xbee v preteklosti, \xc5\xbeenske so v njih prale perilo. V za\xc4\x8detku 20. stoletja so se prvi\xc4\x8d pojavile ideje o njihovi uporabi v zdravilne namene, vendar so jih za\xc4\x8deli izkori\xc4\x8dati \xc5\xa1ele v 50. letih 20. stol., ko so na vztrajanje krajevnega \xc5\xbeupnika M. Strnada vodo s temperaturo 30-37 \xc2\xb0C iz izvira analizirali in dokazali zdravilne mineralne zna\xc4\x8dilnosti. Pozneje so izdatnost izvirov pove\xc4\x8dali s 100 do 500 m globokimi vrtinami. Turisti\xc4\x8dna in zdravili\xc5\xa1ka dejavnost se je pri\xc4\x8dela razvijati po letu 1966, ko je \xc5\xbdelezni\xc5\xa1ko gospodarstvo Ljubljana zgradilo prvi leseni bazen. Leta 1977 so za\xc4\x8deli graditi prvi hotel in nato \xc5\xa1e kopali\xc5\xa1\xc4\x8de z odprtimi bazeni. V letih 1988-1989 so postavili \xc2\xbbAtomsko vas\xc2\xab\xc2\xa0z apartmjskimi bungalovi v slogu kme\xc4\x8dkih hi\xc5\xa1, kasneje pa \xc5\xa1e sodoben kopali\xc5\xa1ki kompleks  z notranjimi in zunanjimi bazeni ter hoteli.\n_START_SECTION_\nNaravno zdravilno sredstvo\n_START_PARAGRAPH_\nV Termah Olimia koristijo blago radioaktivno termalno vodo s temperaturo 30-37 \xc2\xb0C, ki vsebuje magnezij, kalcij in hidrogen-karbonate.\n_START_SECTION_\nIndikacije\n_START_PARAGRAPH_\nV termah zdravijo predvsem revmatske bolezni in ko\xc5\xbena obolenja.\n_START_SECTION_\nKontraindikacije\n_START_PARAGRAPH_\nPosebnih kontraindikacij ni, veljajo splo\xc5\xa1ne kontraindikacije za topli\xc5\xa1ko zdravljenje.\n_START_SECTION_\nNastanitev\n_START_PARAGRAPH_\nNastanitev nudijo ve\xc4\x8d hotelih in apartmajskem naselju. Poleg nastanitve v hotelih, pa je v kraju mo\xc5\xbena \xc5\xa1e nastanitev v privatnih sobah.\n_START_SECTION_\nRekreacija\n_START_PARAGRAPH_\nBazeni s termalno vodo, savna, kolesarjenje, pohodni\xc5\xa1tvo in drugo.'